# เจย์ บี
อิม แจ-บ็อม (, ; เกิด 6 มกราคม ค.ศ. 1994) หรือที่รู้จักกันในชื่อ เจย์ บี (JB) (Jay B ชื่อหลังเปลี่ยนค่าย) เป็นนักร้อง นักแต่งเพลง นักเต้น นักแสดงชาวเกาหลีใต้ สมาชิกวงเจเจโปรเจกต์, ก็อตเซเวน และจัสทู สังกัดเจวายพีเอนเตอร์เทนเมนต์ หลังจากหมดสัญญากับต้นสังกัดเดิมเมื่อวันที่ 19 มกราคม ค.ศ. 2021 ต่อมาในเดือนพฤษภาคม 2021ได้เปิดตัวเซ็นสัญญาเป็นศิลปินภายใต้สังกัด H1GHR music records เมื่อหมดสัญญาในเดือนสิงหาคม ปี2022ก็มาเป็นศิลปินคนแรกของ CDNZA RECORDS และเริ่มเวิลด์ทัวร์ไปหลายประเทศทั่วโลกจนปิดจบคอนอังกอร์สุดท้ายที่เกาหลีใต้จนกระทั่งหมดสัญญาในเดือนเมษายนปี2023 และเมื่อตุลาคม2023เปิดตัวเซ็นสัญญากับสังกัดใหม่คือ MAUVE Company 

นอกจากนี้ จะทำกิจกรรมในฐานะเจย์ บีแล้ว แจ-บ็อม ยังใช้ชื่อ เดฟ. (Def.) หรือ เดฟโซล (Defsoul) ในการทำเพลงอีกด้วย เขาได้แต่งเพลงมากมายให้กับก็อตเซเวน เช่น You Are (จากอัลบั้ม 7 for 7), Look (จากอัลบั้ม Eyes On You), You Calling My Name (จากอัลบั้ม Call My Name), Last Piece (จากอัลบั้ม Breath of Love : Last Piece) เป็นต้น

 ชีวิตส่วนตัว 
เจบีกล่าวว่าครอบครัวของเขาเคยประกอบธุรกิจไร่มะเขือเทศที่บ้านเกิด เมื่อตอนเขายังเด็กพ่อและแม่ได้แยกทางกันเนื่องจากปัญหาการดื่มของพ่อ หลังจากนั้นแม่ของเขาได้แต่งงานใหม่ และคนที่เลี้ยงดูเขาคือพ่อเลี้ยง ปัจจุบันเจย์บีศึกษาอยู่ที่มหาวิทยาลัยค็อนกุก สาขาภาพยนตร์
ในปี ค.ศ. 2021 เจย์บีได้เปิดเผยว่าเขาได้รับการวินิจฉัยว่าเป็นโรคซึมเศร้า และกำลังทานยารวมถึงได้รับการรักษาอย่างต่อเนื่องแต่ก็ดีขึ้นมากมากแล้ว 

นอกจากนี้เขายังบริจาคเงินให้มูลนิธิต่างๆ มากมาย ในปี ค.ศ. 2021 เจย์บีมียอดบริจาคสะสมให้กับมูลนิธิ Green Umbrella Children's Foundation เป็นจำนวนเงินมากกว่า 100 ล้านวอน และในปี ค.ศ. 2022 ได้บริจาคเงินจำนวน 50 ล้านวอน ให้กับศูนย์รับเลี้ยงเด็กเมืองโคยัง ซึ่งเป็นบ้านเกิดของเขาเอง โดยเจย์บีเล่าว่าเขาได้นำรายได้จากการขายสินค้าต่างๆ ของเขาส่วนนึงมาบริจาคให้กับหน่วยงานต่างๆ เพื่อส่งต่อความสุขให้กับผู้ด้อยโอกาส และถือเป็นการบริจาคร่วมกันกับแฟนคลับที่คอยสนับสนุนผลงานของเขามาตลอด

 อาชีพ
ก่อนการเปิดตัว
แจ-บ็อมได้รับการทาบทามจากค่ายเจวายพีเอนเตอร์เทนเมนต์ (JYP Entertainment)ในงานแข่งเต้นบีบอยแห่งหนึ่ง และเป็นผู้ชนะในงานออดิชั่นของเจวายพีเอนเตอร์เทนเมนต์ครั้งที่ 5 ร่วมกับ จินยอง ในปี ค.ศ. 2009 หลังจากนั้นแจ-บ็อมได้เข้าเป็นศิลปินฝึกหัดของค่ายเจวายพีเอนเตอร์เทนเมนต์ (JYP Entertainment) เป็นเวลา 3 ปี

ค.ศ. 2011 แจ-บ็อม ได้รับบนนำในซีรีส์เรื่อง ทะยานสู่ฝัน บัลลังก์แห่งดาว หรือ ดรีมไฮต์ 2 ในบท เจบี ออกอากาศครั้งแรกเมื่อวันที่ 30 มกราคม ค.ศ. 2012 ทางช่องเคบีเอส

แจ-บ็อม ได้ร่วมร้องเพลงประกอบซีรีส์เรื่อง ดรีมไฮต์ 2 ถึง 2 เพลงด้วยกัน ได้แก่เพลง "Together" ร่วมกับพัก จี-ย็อน และเพลง "New Dreaming" ร่วมกับพัก ซอ-จุน

 ค.ศ. 2012 : เจเจโปรเจกต์ 
วันที่ 8 พฤษภาคม ค.ศ. 2012 ค่ายเจวายพีเอนเตอร์เทนเมนต์ (JYP Entertainment) ได้ประกาศเปิดตัวศิลปินดูโอ้ชายในนาม เจเจโปรเจกต์ (JJ Project) ประกอบด้วย เจบี (JB) และ จูเนียร์ (Jr.) โดยได้ปล่อยอัลบั้ม Bounce มาเมื่อวันที่ 20 พฤษภาคม ค.ศ. 2012 และได้แสดงในรายการเพลงครั้งแรกในรายการ เอ็ม เคานต์ดาวน์ กับเพลงไตเติ้ลชื่อเดียวกันกับชื่ออัลบั้มอย่าง Bounce เมื่อวันที่ 24 พฤษภาคม ค.ศ. 2012

ค.ศ. 2013 แจ-บ็อมได้รับโอกาสในการแสดงอีกครั้งในซีรีส์เรื่อง เพื่อรัก เพื่อฝัน เพื่อวันวาน (When a Man Falls in Love) แจ-บ็อมรับบท ซอ มีจุน ออกอากาศครั้งแรกเมื่อวันที่ 3 เมษายน ค.ศ. 2013 ทางช่องเอ็มบีซี

ค.ศ. 2014 : ก็อตเซเวน
วันที่ 1 มกราคม ค.ศ. 2014 ทางค่ายเจวายพีเอนเตอร์เทนเมนต์ (JYP Entertainment) ได้ประกาศว่าสมาชิกทั้ง 2 คนจาก เจเจโปรเจกต์ จะเป็นส่วนหนึ่งของบอยแบนด์ในนาม ก็อตเซเวน (GOT7) ประกอบด้วยสมาชิก 7 คน ได้แก่ เจบี และ จูเนียร์ จาก เจเจโปรเจกต์ และสมาชิกใหม่อีก 5 คน ได้แก่ มาร์ค, แจ็กสัน, ยองแจ, แบมแบม และยูคยอม เปิดตัวอย่างเป็นทางการเมื่อวันที่ 14 มกราคม ค.ศ. 2014 กับมินิอัลบั้ม GOT IT และเพลงไตเติ้ลอย่าง Girls Girls Girls โดย เจบี รับตำแหน่งหัวหน้าวงและร้องหลัก

 ค.ศ. 2019 : จัสทู 
หลังจากที่ ก็อตเซเวน ได้ทำกิจกรรมมากมายร่วมกันมาเป็นเวลา 5 ปี ทางค่ายเจวายพีเอนเตอร์เทนเมนต์ (JYP Entertainment) ได้ประกาศซับยูนิตใหม่ของก็อตเซเวนในนาม จัสทู (Jus2) เมื่อวันที่ 5 มีนาคม ค.ศ. 2019 ประกอบด้วยสมาชิก 2 คน ได้แก่ เจบี และ ยูคยอม เปิดตัวครั้งแรกกับอัลบั้ม Focus นอกจากนั้นยังมีการทัวร์โชว์เคส Jus2 <FOCUS> Premiere Showcase Tour ไปยังประเทศต่าง ๆ ได้แก่ มาเก๊า ประเทศจีน, โตเกียวและโอซากา ประเทศญี่ปุ่น, จาร์กาต้า ประเทศอินโดนีเซีย, กรุงเทพมหานคร ประเทศไทย และ ประเทศสิงคโปร์

 ค.ศ. 2021 : การเริ่มต้นใหม่อีกครั้ง 
เมื่อวันที่ 19 มกราคม ค.ศ. 2021 สมาชิกทั้ง 7 คนจาก ก็อตเซเวน ตัดสินใจไม่ต่อสัญญากับทางค่ายเจวายพีเอนเตอร์เทนเมนต์ (JYP Entertainment) และตัดสินใจแยกย้ายกันตามทางของตัวเองต่อไปโดยไม่มีการประกาศยุบวงแต่อย่างใด ในส่วนของแจ-บ็อม ยังไม่ตัดสินใจเซ็นสัญญากับค่ายใด และดำเนินกิจกรรมต่าง ๆ ในนามศิลปินอิสระ ไม่ว่าจะเป็นงานเพลง งานถ่ายแบบนิตยสาร และอื่น ๆ  

วันที่ 11 พฤษภาคม ค.ศ. 2021 ไฮเออร์มิวสิก (H1ghr Music) ค่ายเพลงฮิปฮอปโดย เจย์ปาร์ค ได้ประกาศว่า แจ-บ็อม จะเข้าร่วมเป็นศิลปินภายใต้สังกัดไฮเออร์มิวสิกในนาม เจย์บี (Jay B) และได้ปล่อยเพลงแรกในฐานะศิลปินเดี่ยวอย่าง Switch It Up ในวันที่ 14 พฤษภาคม ค.ศ. 2021 โดยแนวเพลงของเจย์บีจะเป็นแนว อาร์แอนด์บี และ ฮิปฮอป ซึ่งแตกต่างออกไปจากแนวเพลงของก็อตเซเว่น และได้ปล่อยอีพีอัลบั้มชุดแรกในฐานะศิลปินเดี่ยว "SOMO:FUME" เมื่อวันที่ 26 สิงหาคม ค.ศ. 2021

 ค.ศ. 2022 : การกลับมาของก็อตเซเวน และการเดินทางครั้งใหม่ 
วันที่ 26 มกราคม ค.ศ. 2022 หลังจากที่ แจ-บ็อม ได้ทำกิจกรรมในฐานะศิลปินเดี่ยวในนาม เจย์บี มาเป็นเวลา 1 ปี เขาได้ปล่อยอีพีอัลบั้มชุดแรกในฐานะ เดฟ. อย่าง "LOVE." ซึ่งโดยปกติแล้ว เขาจะปล่อยผลงานของเขาในนาม เดฟ. เฉพาะทางบัญชี Soundcloud ส่วนตัวของเขาเองเท่านั้น

วันที่ 8 พฤษภาคม ค.ศ. 2022 ก็อตเซเวน ได้ประกาศคัมแบคอีกครั้งหลังจากที่ได้แยกย้ายกันไปเมื่อ ค.ศ. 2021 โดยได้ปล่อยอีพีที่ใช้ชื่อเดียวกันกับชื่อวงอย่าง "GOT7" ในวันที่ 23 พฤษภาคม ค.ศ. 2022 ภายใต้การดูแลของ วอร์เนอร์มิวสิค โคเรีย นอกจากนั้น เจย์บี ในฐานะหัวหน้าวง ก็ได้ดำเนินการโอนกรรมสิทธิ์ผู้ถือสิทธิ์เครื่องหมายการค้าของ ก็อตเซเวน ทั้งหมดจากต้นสังกัดเดิม (เจวายพีเอนเตอร์เทนเมนต์) มาเป็นของสมาชิกวงเองอีกด้วย

ขณะที่กิจกรรมในฐานะ เจย์บี ก็ได้มีการจัดแฟนคอนเสิร์ตแบบออฟไลน์ครั้งแรกในชื่อ "2022 JAY B ‘NOSTALGIC’ ON∙OFFLINE FANCON" เมื่อวันที่ 18 มิถุนายน ค.ศ. 2022 ที่ จังชุงอารีนา ประเทศเกาหลีใต้ ด้วยแนวคิดที่เล่าเรื่องเส้นทางในการเป็นศิลปินตลอดระยะเวลา 10 ปีที่ผ่านมาของ เจย์บี ตั้งแต่ เจเจโปรเจกต์ มาจนถึงการเป็นศิลปินเดี่ยวในปัจจุบัน

วันที่ 25 กรกฎาคม ค.ศ. 2022 ไฮเออร์มิวสิค ได้ประกาศว่าสัญญาของ เจย์บี กับทางต้นสังกัดได้หมดลงแล้ว และตัดสินใจไม่ต่อสัญญา โดยสัญญาในการเป็นศิลปินของไฮเออร์มิวสิคของ เจย์บี ได้หมดลงตั้งแต่ช่วงเดือนมีนาคม ค.ศ. 2022 แต่ก็ยังมีการทำงานภายใต้สังกัดไฮเออร์มิวสิคมาเรื่อยๆ และในวันเดียวกันได้มีการประกาศว่า เจย์บี ได้เข้าร่วมเป็นศิลปินในสังกัดใหม่อย่าง "คาเดนชา เรคคอร์ดส" (CDNZA Records) เรียบร้อยแล้ว 

หลังจากนั้น เจย์บี ได้ปล่อยซิงเกิล "Rocking Chair" และอีพีอัลบั้มชุดที่ 2 ของเขาอย่าง "Be Yourself" ซึ่งแนวเพลงมีความเป็นป๊อปมากขึ้น แตกต่างไปจากอัลบั้มก่อนหน้านี้ ต่อด้วยการเริ่มต้นเวิร์ลทัวร์ครั้งแรกในฐานะศิลปินของเขาในชื่อ "TAPE : PRESS PAUSE" โดยเขาได้อธิบายแนวคิดที่เปรียบการแสดงคอนเสิร์ตนั้นเสมือนการกดเล่นเทป และเมื่อการแสดงจบลงคือการกดปุ่มพักไว้ก่อน ไม่ใช่การหยุดทำแต่อย่างใด โดยได้ทำการแสดงไปทั้งหมด 22 รอบ ใน 16 เมืองทั่วโลก ทั้งโซนเอเชีย, ละตินอเมริกา และยุโรป ก่อนที่จะปิดฉากการทัวร์ครั้งนี้ลงด้วยการแสดงรอบ Encore ที่ประเทศไทยและเกาหลีใต้อีกครั้ง  

 ผลงานเพลง 

 ผลงานอื่น ๆ 

ละคร
ปี (ค.ศ.)ละครบทบาทสถานีโทรทัศน์หมายเหตุ2012Dream High 2 (ทะยานสู่ฝัน บัลลังก์แห่งดาว)เจบี / จาง อูแจKBS2 เดบิวท์ครั้งแรกในวงการบันเทิง ร่วมกับจินยอง2013When a Man Falls in love (เพื่อรัก เพื่อฝัน เพื่อวันวาน)ซอ มีจุนMBC -2015Dream Knight (ดรีมไนท์)เจบีYouku Tudouแสดงร่วมกับสมาชิกก็อตเซเวน

 มิวสิควีดิโอ 
ปี (ค.ศ.)เพลงศิลปิน2012Tasty San(맛좋은산)San E2014FEEL (Korean Ver.)อี จุนโฮ

 รายการวาไรตี้ 
ไม่รวมรายการที่ถ่ายทำร่วมกับ ก็อตเซเว่น
 ปี (ค.ศ.) รายการ สถานีโทรทัศน์ หมายเหตุ2012 The Romantic & Idol TVN  คู่กับ โอซึงอา (Rainbow)2014 4 Things Show Mnet Ep 92017The Law of Jungle SBSEp 293-297 GOT7’s JB And More To Join “Law Of The Jungle”, soompi (2017-10-16)2018Hyena On the Keyboard KBSEp 6-8 JB to be on 'Hyenas on the Keyboard' with J.Y. Park, allkpop (2018-03-13)2019Prison Life of Fools tvN สมาชิกถาวร GOT7’s JB To Reportedly Join tvN Variety Show, soompi (2019-02-21)2021King of Masked SingerMBCEP.319 หน้ากากบ้านคางคก2022KBS Listen-UpKBS2EP.3

 รายการเซอร์ไววัล 
+ปี (ค.ศ.)รายการสถานีโทรทัศน์หมายเหตุ2022THE ORIGIN - A, B, Or What?Kakao TVเป็นบาลานซ์เซอร์ประจำรายการArtistock GameMnetเป็นเมนเทอร์ประจำรายการ

 ดีเจ 
ปี (ค.ศ.)รายการสถานีวิทยุช่วงวันที่ดำเนินรายการหมายเหตุ2015Kiss The RadioKBS CoolFM3 พฤศจิกายน ค.ศ. 2015เป็นดีเจพิเศษ ร่วมกับ ยองแจ2016KPOP Planet17 เมษายน ค.ศ. 2016เป็นดีเจพิเศษ ร่วมกับ จินยอง2019Radio ApartV Live27 กรกฎาคม ค.ศ. 20192020Idol RadioMBC Radio25 เมษายน ค.ศ. 2020เป็นดีเจพิเศษ ร่วมกับ ยูคยอม26 เมษายน ค.ศ. 2020เป็นดีเจพิเศษ ร่วมกับ ยองแจ28 เมษายน ค.ศ. 20202021STATION Z (JAY B's R&B)KBS CoolFM 9 กันยายน ค.ศ. 2021 - 27 เมษายน ค.ศ. 2022 ออกอากาศทุกวันพุธ เวลา 22:00 น. (เวลาไทย)2022GOT7 Youngjae's Best FriendMBC Radio21 มิถุนายน ค.ศ. 2022เป็นดีเจพิเศษ ร่วมกับ แบมแบม11-13 กรกฎาคม ค.ศ. 2022เป็นดีเจพิเศษIdol Radio Season 2Universe18 สิงหาคม ค.ศ. 2022

 พิธีกรรายการโทรทัศน์ 
ปี (ค.ศ.)รายการสถานีโทรทัศน์ช่วงวันที่ดำเนินรายการหมายเหตุ2014KBS Music BankKBS17 มกราคม ค.ศ. 2014เป็นพิธีกรพิเศษ ร่วมกับ จินยองM! CountdownMnet20 กุมภาพันธ์ ค.ศ. 2014M! Countdown Christmas Special25 ธันวาคม ค.ศ. 2014เป็นพิธีกรพิเศษ ร่วมกับ จินยอง และ แจ็คสัน2015SBS InkigayoSBS26 กรกฎาคม ค.ศ. 2015เป็นพิธีกรพิเศษThe Show Season 4SBS MTV20 ตุลาคม ค.ศ. 20152016M! CountdownMnet7 มกราคม ค.ศ. 2016เป็นพิธีกรพิเศษ ร่วมกับ ยูคยอม, จีฮโย และ นายอน (TWICE)13 มีนาคม ค.ศ. 2016เป็นพิธีกรพิเศษ ร่วมกับ มาร์ค20173 สิงหาคม ค.ศ. 2017เป็นพิธีกรพิเศษ ร่วมกับ วอนพิล และ ยองเค (DAY6)201827 กันยายน ค.ศ. 2018เป็นพิธีกรพิเศษ ร่วมกับ ยูคยอม2019SBS InkigayoSBS10 มีนาคม ค.ศ. 2019

 พิธีกรงานคอนเสิร์ต 
ปี (ค.ศ.)ชื่องานวันที่สถานที่2015ONE K CONCERT18 ตุลาคม ค.ศ. 2015Seoul Square, โซล, ประเทศเกาหลีใต้

 คอนเสิร์ต / แฟนมีตติ้ง (เดี่ยว) 
ชื่องานวันที่ทำการแสดงสถานที่เมือง, ประเทศหมายเหตุJAY B 1st THAI BEST FRIENDS EXCLUSIVE VIRTUAL MEET & GREET5 กันยายน ค.ศ. 2021 ถ่ายทอดสดจากเกาหลีใต้จัดงานในรูปแบบออนไลน์JAY B 1st Solo Global Fan Meeting [SOMO:FUME]28 กันยายน ค.ศ. 20212022 JAY B 'NOSTALGIC' ON∙OFFLINE FANCON18 มิถุนายน ค.ศ. 2022จังชุงอารีนาโซล, ประเทศเกาหลีใต้จัดงานในรูปแบบออฟไลน์ และ ออนไลน์JAY B x Caminia 'Precious Moment With You'19 มกราคม ค.ศ. 2023BHIRAJ HALL ไบเทคบางนากรุงเทพมหานคร, ประเทศไทยเป็นกิจกรรมของแบรนด์ Caminia

 2022 World Tour JAY B "TAPE : PRESS PAUSE" 
+วันที่แสดงเมืองประเทศสถานที่แสดงOpening Actแขกรับเชิญหมายเหตุ24 กันยายน ค.ศ. 2022โซลเกาหลีใต้Yes24 Hall - - -1 ตุลาคม ค.ศ. 2022มะนิลาฟิลิปปินส์New Frontier Theater14-16 ตุลาคม ค.ศ. 2022กรุงเทพมหานครไทยImpact Exhibition Hall 5-6Jong Han22 ตุลาคม ค.ศ. 2022จาการ์ตาอินโดนีเซียThe Kasabianka Hall2 พฤศจิกายน ค.ศ. 2022โตเกียวญี่ปุ่นToyosu PIT2 รอบการแสดง23 พฤศจิกายน ค.ศ. 2022เมืองเม็กซิโกเม็กซิโกAuditorio BB -24 พฤศจิกายน ค.ศ. 2022มอนเตอเรย์Pabellon M26 พฤศจิกายน ค.ศ. 2022เซาเปาโลบราซิลVibra Sao Paulo28 พฤศจิกายน ค.ศ. 2022ซานติอาโกซิลีBasei Venue3 ธันวาคม ค.ศ. 2022ไทเปไต้หวันTaipei International Convention Center -14 ธันวาคม ค.ศ. 2022ลอนดอนสหราชอาณาจักรindigo at The O2Jomalxne15 ธันวาคม ค.ศ. 2022ปารีสฝรั่งเศสBataclan17 ธันวาคม ค.ศ. 2022แฟรงก์เฟิร์ตเยอรมนีBatschkapp19 ธันวาคม ค.ศ. 2022มิวนิคBackstage Hall20 ธันวาคม ค.ศ. 2022อัมสเตอร์ดัมเนเธอร์แลนด์O-Factory22 ธันวาคม ค.ศ. 2022เอเธนส์กรีชFuzz Live Music Club21-22 มกราคม ค.ศ. 2023กรุงเทพมหานครไทยImpact Arena -รอบ Encore26-27 มกราคม ค.ศ. 2023โซล เกาหลีใต้Noduelseom Live Houseรอบ Encore, วันที่ 27 มกราคม มีการถ่ายทอดสดผ่านทาง Kavecon

 คอลเลกชั่น 
ปี ค.ศ. 2020 เจย์บีได้ร่วมออกแบบเสื้อผ้าและสินค้าอื่นๆ ร่วมกับแบรนด์ Represent ใช้ชื่อคอลเลกชั่นว่า "JB" โดยใช้โลโก้ต้นปาล์มซึ่งเป็นต้นไม้ที่เจย์บีชื่นชอบ ประกอบกับสีสันที่ดูสดใส

ต่อมาในปี ค.ศ. 2021 เจย์บีได้มีโอกาสได้ร่วมงานกับ Represent อีกครั้ง แต่ได้ใช้ชื่อคอลเลกชั่นว่า "Def." ซึ่งเป็นชื่อที่ใช้แทนตัวตนอีกด้านหนึ่งของเขา นอกจากนั้นยังได้ร่วมงานกับแบรนด์เสื้อผ้าในเครือของไฮเออร์มิวสิคซึ่งเป็นต้นสังกัดของเขาอย่าง BLAZED ในการออกคอลเลกชั่นที่ใช้ชื่อว่า "SOMO:FUME" ชื่อเดียวกันกับอีพีอัลบั้มของเขา โดยได้มีการสกรีนลายภาพที่เจย์บีเป็นผู้ถ่ายลงบนเสื้ออีกด้วย